Davlat notarial idorasi notariusini lavozimiga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibi toʻgʻrisidagi nizomni tasdiqlash haqida
(order, 2026-04-01)

Oʻzbekiston Respublikasining “Notariat toʻgʻrisida”gi Qonuni hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Davlat notarial idorasi notariusini lavozimiga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibi toʻgʻrisidagi nizom 1-ilovaga muvofiq tasdiqlansin. 2. Ayrim idoraviy normativ-huquqiy hujjatlar 2-ilovaga muvofiq oʻz kuchini yoʻqotgan deb topilsin. 3. Mazkur buyruq davlat roʻyxatidan oʻtkazilsin va Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 4. Huquqiy xizmat koʻrsatishni davlat tomonidan tartibga solish boshqarmasi hamda Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishini, “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruq ijrosini nazorat qilish vazir oʻrinbosari A. Tashkulov zimmasiga yuklansin. Mazkur Nizom davlat notarial idorasi notariusini lavozimiga tayinlash boʻyicha tanlov (bundan buyon matnda tanlov deb yuritiladi) va xususiy notarial faoliyat bilan shugʻullanish huquqini berish boʻyicha malaka imtihonini (bundan buyon matnda malaka imtihoni deb yuritiladi) oʻtkazish tartibini belgilaydi. 1. Tanlov va malaka imtihoni Oʻzbekiston Respublikasi Adliya vazirligi huzuridagi Oliy malaka komissiyasi (bundan buyon matnda komissiya deb yuritiladi) tomonidan oʻtkaziladi. Tanlov va malaka imtihoni oʻtkazishni tashkiliy-texnik jihatdan taʼminlash maqsadida komissiyaning ishchi organi faoliyat yuritadi. Ishchi organning shaxsiy tarkibi Oʻzbekiston Respublikasi Adliya vazirligi Inson resurslari boshqarmasi hamda Notariat, advokatura va mediatsiya boshqarmasining soha boʻyicha masʼul xodimlari orasidan shakllantiriladi va komissiya raisi tomonidan tasdiqlanadi. Ishchi organ oʻz faoliyatini komissiya raisining rahbarligida amalga oshiradi. 2. Tanlov notarius lavozimi boʻsh boʻlgan taqdirda yoki qoʻshimcha (yangi) notarius lavozimi taʼsis etilganda oʻtkaziladi. Notariusning bolani parvarishlash taʼtiliga chiqishi munosabati bilan notarius lavozimi vaqtincha boʻshagan hollarda tanlov oʻtkazish mazkur Nizomning 34-bandida belgilangan tartibda amalga oshiriladi. Malaka imtihoni Vazirlar Mahkamasining 2022-yil 7-iyuldagi 369-son qarori bilan Xususiy notarial faoliyat boʻyicha malaka imtihonini tashkil etish yuzasidan davlat xizmatini koʻrsatishning maʼmuriy reglamentiga (bundan buyon matnda Reglament deb yuritiladi) muvofiq, jismoniy shaxsning malaka imtihonida ishtirok etish boʻyicha murojaatini oʻrganish natijalari yuzasidan talabgorning malaka imtihonida ishtirok etishi maqsadga muvofiq deb topilgan xulosa tasdiqlangandan soʻng, ushbu Reglamentda belgilangan muddatda oʻtkaziladi. 3. Tanlov yoki malaka imtihoni jarayoni audio va videoyozuvlarda qayd etib boriladi hamda Oʻzbekiston Respublikasi Adliya vazirligining rasmiy veb-saytida real vaqt rejimida translyatsiya qilinadi. 4. Davlat notarial idorasi notariusi lavozimi boʻshagandan (vaqtincha boʻshagandan) keyin tegishlicha Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari (bundan buyon matnda hududiy adliya organlari deb yuritiladi) bu haqda buyruq chiqarilgan kunning ertasidan kechiktirmay Oʻzbekiston Respublikasi Adliya vazirligini (buyruqni ilova qilgan holda) xabardor qiladi. Xabarnoma olingan yoki qoʻshimcha (yangi) davlat notarial idorasi notariusi lavozimi taʼsis etilgan kundan boshlab yetti ish kuni ichida ishchi organ tomonidan “Inson va qonun” gazetasida, Oʻzbekiston Respublikasi Adliya vazirligining rasmiy veb-saytida tanlov oʻtkazish toʻgʻrisida eʼlon beriladi, mazkur Nizom 2-bandining ikkinchi xatboshisida nazarda tutilgan hollar bundan mustasno. Tanlov oʻtkazish toʻgʻrisidagi eʼlonda quyidagilar koʻrsatilishi lozim: notarius lavozimiga tanlov oʻtkazilayotgan davlat notarial idorasining nomi; tanlovda ishtirok etuvchilarga qoʻyiladigan talablar; tanlovda ishtirok etish uchun taqdim etiladigan hujjatlar va ularni taqdim etishning oxirgi sanasi. Bunda hujjatlarni taqdim etish muddati kamida 15 kun etib belgilanadi; bogʻlanish uchun telefon raqami va elektron pochta manzili; tanlov oʻtkaziladigan joy. Tanlov oʻtkazish toʻgʻrisidagi eʼlon qoʻshimcha ravishda boshqa ommaviy axborot vositalarida, Oʻzbekiston Respublikasi Adliya vazirligi va tegishli hududiy adliya organining ijtimoiy tarmoqlaridagi sahifalari orqali berilishi mumkin. 5. Bitta davlat notarial idorasining ikki yoki undan ortiq notarius lavozimlariga tanlovlar komissiyaning alohida majlislarida oʻtkaziladi. 6. Tanlovda yigirma besh yoshdan kichik boʻlmagan va oltmish besh yoshdan katta boʻlmagan, oliy yuridik maʼlumotga, yuridik mutaxassislik boʻyicha kamida uch yillik ish stajiga ega boʻlgan, shu jumladan notarial idorada kamida bir yil stajirovka oʻtagan Oʻzbekiston Respublikasi fuqarosi ishtirok etishi mumkin. Bunda, sudyalik lavozimida kamida besh yil ishlagan yoki notarius yordamchisi yoxud adliya organlarining notarial faoliyatga rahbarlik qilish va ushbu faoliyatni nazorat qilish bilan bogʻliq lavozimlarida kamida uch yil ishlagan shaxslar uchun stajirovkadan oʻtish talab qilinmaydi. Surishtiruvchi, tergovchi, prokuror, adliya organlarining ishi notariat faoliyati bilan bogʻliq boʻlmagan boshqaruv xodimi yoki advokat sifatida kamida uch yil ishlagan shaxslar, agar ularning vakolatlari tugatilgan paytdan eʼtiboran besh yil oʻtmagan boʻlsa, olti oy muddat stajirovka oʻtaydi. Quyidagilar tanlovda ishtirok etishi mumkin emas: muomalaga layoqatsiz yoki muomala layoqati cheklangan deb topilgan shaxs; qasddan sodir etgan jinoyati uchun sudlanganlik holati tugallanmagan yoki sudlanganligi olib tashlanmagan shaxs; notarius, advokat, tergovchi, surishtiruvchi, prokuror, sudya yoki huquqni muhofaza qiluvchi organlarning boshqa xodimi sifatidagi vakolatlari oʻz kasbiy faoliyatiga mos kelmaydigan qilmishlar sodir etganligi uchun tugatilgan shaxs uch yil mobaynida. 7. Tanlovda ishtirok etish istagini bildirgan shaxs Oʻzbekiston Respublikasi Adliya vazirligiga quyidagi hujjatlarni elektron shaklda taqdim etadi: komissiya nomiga mazkur Nizomning 1-ilovasiga muvofiq shaklda ariza; mazkur Nizomning 2-ilovasiga muvofiq toʻldirilgan soʻrovnoma; malaka imtihonini topshirganligi (qayta topshirganligi) haqida hududiy adliya organi huzuridagi malaka komissiyasining qaroridan koʻchirma yoki belgilangan tartibda stajirovka oʻtaganligi haqida maʼlumotnoma. 72. Tanlovda ishtirok etish istagini bildirgan shaxsdan (bundan buyon matnda talabgor deb yuritiladi) mazkur Nizomda yoki Reglamentda nazarda tutilmagan hujjatlarni taqdim etilishini talab qilishga yoʻl qoʻyilmaydi. 8. Talabgor muqaddam notarius, advokat, surishtiruvchi, tergovchi, prokuror, sudya yoki huquqni muhofaza qiluvchi organlarning boshqa xodimi sifatida ishlagan boʻlsa, uning ushbu lavozimlarda oʻz kasbiy faoliyatiga mos kelmaydigan qilmishlar sodir etmaganligini aniqlash maqsadida tegishli tashkilotlardan maʼlumotlar olinishi mumkin. 9. Tanlov boʻyicha talabgorlar mazkur Nizomning 7-bandida koʻrsatilgan hujjatlarni Oʻzbekiston Respublikasi Adliya vazirligiga elektron shaklda, ular qabul qilib olinganligi toʻgʻrisida maʼlum qilgan holda taqdim etadi. Elektron shaklda taqdim etilgan ariza va unga ilova qilinayotgan har bir hujjat haqiqiyligi saqlanishini taʼminlovchi (har bir duymga 200 nuqtadan kam boʻlmagan) alohida fayl koʻrinishida boʻlishi kerak. Har bir fayl oʻlchami 10 Mbdan oshmasligi lozim. Hujjatlar “PDF” (portable document format) formatida skaner qilingan holda joʻnatiladi. 10. Mazkur Nizomning 7 va 9-bandlarida nazarda tutilgan talablarga muvofiq barcha hujjatlar taqdim etilgan taqdirda, masʼul kotib hujjatlarni kirim qilish uchun Oʻzbekiston Respublikasi Adliya vazirligi devonxonasiga beradi va tanlov boʻyicha talabgorga bildirishnoma yuboradi. 11. Quyidagi hollarda ishchi organ tanlov boʻyicha talabgorga hujjatlarini qaytarib yuboradi: taqdim qilingan hujjatlar mazkur Nizomning 7 va 9-bandlarida nazarda tutilgan talablarga muvofiq boʻlmaganda; hujjatlar tanlov oʻtkazish toʻgʻrisidagi eʼlonda koʻrsatilgan hujjatlarni taqdim etishning oxirgi sanasi tugagandan keyin taqdim etilganda. Talabgorning hujjatlarini boshqa asoslarga koʻra qaytarib yuborishga yoʻl qoʻyilmaydi. 12. Mazkur Nizomning 11-bandida koʻrsatib oʻtilgan asoslardan biri mavjud boʻlganda masʼul kotib tomonidan ikki ish kuni ichida tanlov boʻyicha talabgorning arizasida koʻrsatilgan elektron pochta manzili boʻyicha mazkur Nizomning 3-ilovasiga muvofiq shaklda xabarnoma yuboriladi. 13. Hujjatlari qaytarib yuborilgan tanlov boʻyicha talabgor hujjatlarni qaytarib yuborishga asos boʻlgan kamchiliklarni bartaraf etgandan keyin, mazkur eʼlon boʻyicha hujjatlarni taqdim etishning oxirgi sanasi oʻtguniga qadar hujjatlarini qayta topshirishi mumkin. Hujjatlarni qayta topshirmagan shaxslar hujjat topshirmagan deb hisoblanadi. 14. Oʻzbekiston Respublikasi Adliya vazirligiga tanlovda ishtirok etish boʻyicha kelib tushgan har bir talabgorning hujjatlari ishchi organ tomonidan alohida oʻrganib chiqiladi. Talabgorni tanlovda ishtirok etishini rad etishga asoslar mavjud boʻlsa, ishchi organ tomonidan bu haqda xulosa tuziladi. Mazkur xulosa komissiya raisi tomonidan tasdiqlanadi. 15. Quyidagi asoslarga koʻra talabgorning tanlovda ishtirok etishi rad etiladi: talabgor mazkur Nizomning 6-bandi talablariga javob bermaganda; mazkur Nizom 28-bandining oltinchi xatboshisida, 45-bandning birinchi xatboshisida va 47-bandida nazarda tutilgan hollarda; hujjatlarda yolgʻon yoki notoʻgʻri maʼlumotlar aniqlanganda. Talabgorning boshqa asoslarga koʻra tanlovda ishtirok etishini rad etishga yoʻl qoʻyilmaydi. 16. Talabgorlarning hujjatlarini oʻrganish natijalariga koʻra, ishchi organ tomonidan tegishli ravishda tanlov oʻtkazish toʻgʻrisida yoki tanlov oʻtkazishga qayta eʼlon berish toʻgʻrisida xulosa tuziladi va u komissiya raisi tomonidan tasdiqlanadi. Tanlov oʻtkazish toʻgʻrisidagi xulosada tanlov oʻtkaziladigan sana koʻrsatiladi. 17. Quyidagi hollarda ishchi organ tomonidan tanlov oʻtkazishga qayta eʼlon berish toʻgʻrisida xulosa tuziladi: tanlovda ishtirok etish uchun birorta ham talabgor boʻlmasa; tanlovda ishtirok etish uchun taqdim etilgan hujjatlarni koʻrib chiqish natijalariga koʻra barcha talabgorlarga tanlovda ishtirok etish rad etilgan boʻlsa. Tanlov oʻtkazishga qayta eʼlon tegishli xulosa komissiya raisi tomonidan tasdiqlangan kundan boshlab yetti ish kuni mobaynida berilishi lozim. Mazkur Nizom 32-bandining uchinchi xatboshisida nazarda tutilgan hollarda tanlov oʻtkazishga qayta eʼlon berish komissiya qarorida koʻrsatilgan muddatda amalga oshiriladi. 18. Tanlovda ishtirok etishi rad etilgan har bir talabgorga komissiya raisining tegishli xulosasi tasdiqlanganidan keyin bir ish kuni ichida komissiya masʼul kotibi tomonidan arizada koʻrsatilgan elektron pochta manzili boʻyicha mazkur Nizomning 4-ilovasiga muvofiq shaklda xabarnoma yuboriladi. 19. Tanlov ularni oʻtkazish boʻyicha tegishli xulosa tasdiqlangan kundan boshlab bir haftadan soʻng, lekin oʻn besh kundan kechiktirmay oʻtkaziladi. Tanlov oʻtkaziladigan kun, vaqt va joy haqida u oʻtkaziladigan kundan kamida bir hafta oldin tanlov boʻyicha talabgorga uning arizasida koʻrsatilgan elektron pochta manzili orqali mazkur Nizomning 5-ilovasiga muvofiq shakldagi xabarnoma yuboriladi. 20. Tanlov oʻtkaziladigan kun, vaqt va joy haqida u oʻtkazilishidan bir hafta oldin Oʻzbekiston Respublikasi Adliya vazirligining rasmiy veb-saytida eʼlon qilinadi. 21. Tanlov yoki malaka imtihoni talabgorning nazariy va amaliy bilimlarini aniqlash maqsadida suhbat tarzida oʻtkaziladi. 22. Komissiyaning bitta majlisida bir nechta tanlovlar yoki bir nechta talabgorlar uchun malaka imtihoni oʻtkazilganda talabgorlar tanlovlarga yoki malaka imtihoniga, qoida tariqasida, 5 tagacha talabgordan iborat guruh shakllantirilib, navbat boʻyicha kiritiladi. Talabgorlar tanlovga yoki malaka imtihoniga shaxsini tasdiqlovchi hujjatini koʻrsatgan holda qoʻyiladi. 24. Suhbat savollari quyidagi sohalar boʻyicha tuziladi: davlat va jamiyat qurilishi hamda korrupsiyaga qarshi kurashish; fuqarolik huquqi; notariat; vorislik huquqi. Savollar komissiya raisi tomonidan tasdiqlanadi va Oʻzbekiston Respublikasi Adliya vazirligining rasmiy veb-saytiga joylashtiriladi hamda qonunchilik hujjatlariga kiritiladigan oʻzgartirish va qoʻshimchalarni hisobga olgan holda davriy ravishda qayta koʻrib chiqiladi. 25. Komissiya majlisi masʼul kotibi komissiya aʼzolariga tanlovda yoki malaka imtihonida ishtirok etayotgan, shuningdek tanlov yoki malaka imtihoniga kelmagan va unga qoʻyilmagan talabgorlar roʻyxatini oʻqib eshittiradi. 26. Tanlov boʻyicha talabgor komissiyaning bitta majlisi davomida faqat bitta tanlovda ishtirok etishi mumkin. 261. Savollar talabgor tomonidan axborot texnologiyalaridan foydalangan holda maxsus elektron dastur orqali tasodifiy ravishda tanlanadi. Talabgor tomonidan tasodifiy ravishda tanlangan savollar komissiya masʼul kotibi tomonidan printerda chop etiladi va talabgorga taqdim qilinadi. 27. Talabgorlarga savollarga javob berishga tayyorgarlik koʻrishlari uchun 20 daqiqagacha vaqt ajratiladi. 28. Tanlov yoki malaka imtihonini oʻtkazish jarayonida talabgorlarga quyidagilar taqiqlanadi: aloqa va telekommunikatsiya vositalari (telefon, kompyuter, planshet va boshqalar), kitob hamda shpargalkalardan foydalanish; boshqa talabgorlar bilan suhbatlashish; tanlov yoki malaka imtihoni tugamasdan xonadan tashqariga chiqish. Talabgorning mazkur qoidalarga amal qilmasligi uni tanlovda yoki malaka imtihonida qatnashishdan chetlashtirish uchun asos boʻladi. Ushbu holatda masʼul kotib tomonidan mazkur Nizomning tegishliligiga koʻra 6 yoki 61-ilovasiga muvofiq shakldagi dalolatnoma rasmiylashtiriladi va komissiya aʼzolarining kamida uch nafari tomonidan imzolanadi. Tanlovda yoki malaka imtihonida qatnashishdan chetlashtirilgan talabgor olti oy davomida keyingi tanlovlar yoki malaka imtihonlariga qoʻyilmaydi. 29. Tayyorgarlik koʻrish uchun berilgan vaqt tugagandan soʻng talabgor komissiyaga javob beradi. Komissiya aʼzolari ayrim javoblarni aniqlashtirish maqsadida qoʻshimcha savollar berishi mumkin. Talabgor savollarga javob berib boʻlganidan soʻng xonadan chiqishiga ruxsat beriladi. 30. Tanlov yoki malaka imtihoni natijalarini aniqlash uchun komissiyaning har bir aʼzosi boshqa aʼzolardan mustaqil holda mazkur Nizomning tegishliligiga koʻra 7 yoki 71-ilovasiga muvofiq shaklda baholash byulletenida talabgorning savollarga bergan javobini 5 ballik tizimda baholaydi. Bunda komissiyaning har bir aʼzosi talabgorni quyidagi mezonlarga asosan baholaydi: berilgan savollarga toʻliq va aniq javob berishi, faoliyat sohasi bilan bogʻliq tizimli bilimlarga ega boʻlishi, ulardan oʻz kasb faoliyatida mustaqil foydalanishni bilishi, ijtimoiy muammolar va jarayonlarni mustaqil tahlil qila olishi ― 5 ball; berilgan savollarga aniq, biroq toʻliq javob berolmasligi, faoliyat sohasi bilan bogʻliq bilimlarga ega boʻlishi, ulardan oʻz kasb faoliyatida foydalanishni bilishi, ijtimoiy muammolar va jarayonlarni tahlil qila olishi ― 4 ball; berilgan savollarga toʻliq javob berolmasligi, faoliyat sohasi bilan bogʻliq bilimlarga yetarli darajada ega boʻlishi, ulardan oʻz kasb faoliyatida foydalanishni bilishi ― 3 ball; berilgan savollarga noaniq javob berishi, faoliyat sohasi bilan bogʻliq bilimlarga ega boʻlishi, ulardan oʻz kasb faoliyatida foydalanishni bilmasligi ― 2 ball; berilgan savollarga noaniq javob berishi, faoliyat sohasi bilan bogʻliq bilimlarga yetarli darajada ega emasligi ― 1 ball; berilgan savollarga umuman javob bera olmasligi ― 0 ball. 31. Baholash byulletenida ballarni hisoblab chiqish uchun komissiya aʼzolari orasidan 3 kishidan iborat hisoblash guruhi tuziladi. Hisoblash guruhi tomonidan baholash byulletenlaridagi ballar hisoblab chiqiladi. Hisoblash natijalari mazkur Nizomning tegishliligiga koʻra 8 yoki 81-ilovasiga muvofiq shakldagi yigʻma baholash byulleteniga kiritiladi va komissiya aʼzolariga eʼlon qilinadi. 32. Tanlov natijasiga koʻra eng koʻp ball olgan talabgor tanlovda gʻolib deb topiladi. Gʻolib deb topilgan talabgorning umumiy toʻplagan balli tanlovda olinishi mumkin boʻlgan eng yuqori ballning 55 foizidan yuqori boʻlishi lozim. Tanlovda ishtirok etgan talabgorning toʻplagan balli tanlovda olinishi mumkin boʻlgan eng yuqori ballning 55 foizi yoki undan kam boʻlsa, komissiya tanlov oʻtkazishga qayta eʼlon berish toʻgʻrisida qaror qabul qiladi. 33. Tanlov natijasiga koʻra ballar teng boʻlib qolgan hollarda, tanlov gʻolibi eng koʻp bir xil ball olgan talabgorlar orasidan komissiya aʼzolari tomonidan ovoz berish yoʻli bilan aniqlanadi. Eng koʻp ovoz olgan talabgor tanlovda gʻolib deb topiladi. Ovozlar takroran teng boʻlib qolsa, komissiya raisining ovozi hal qiluvchi boʻlib hisoblanadi. 34. Tanlovda gʻolib deb topilmagan va olinishi mumkin boʻlgan eng yuqori ballning 55 foizidan koʻp ball toʻplagan talabgorlarga ularning roziligi bilan komissiyaning ushbu majlisi davomida tanlov oʻtkazilgan, biroq unda gʻolib aniqlanmagan, shuningdek mazkur Nizomda belgilangan tartibda ikki marta eʼlon berilgan, lekin ushbu boʻsh oʻringa birorta ham talabgor tanlovda ishtirok etmagan boshqa boʻsh notarius oʻrnida ishlash taklif etilishi mumkin. Ushbu bandning birinchi xatboshisida nazarda tutilgan talabgorlarga notariusning bolani parvarishlash taʼtiliga chiqish davrida uning oʻrnida vaqtincha notarius lavozimida ishlash taklif etilishi mumkin. 341. Malaka imtihonida talabgorning umumiy toʻplagan balli imtihonda olinishi mumkin boʻlgan eng yuqori ballning 55 foizidan koʻp boʻlganda, u malaka imtihonini muvaffaqiyatli topshirgan deb topiladi. Malaka imtihonida ishtirok etgan talabgorning toʻplagan balli imtihonda olinishi mumkin boʻlgan eng yuqori ballning 55 foizi yoki undan kam boʻlsa, talabgor malaka imtihonidan oʻta olmagan deb topiladi. 35. Tanlovda yoki malaka imtihonida ishtirok etib, unda olinishi mumkin boʻlgan eng yuqori ballning 55 foizi yoki undan kam ball toʻplagan talabgor ushbu tanlov yoki malaka imtihoni oʻtkazilgan kundan boshlab olti oy davomida tanlovlarga yoki malaka imtihonlariga qoʻyilmaydi. 36. Tanlov yoki malaka imtihoni yakunlari boʻyicha komissiya qaror qabul qiladi. Qarorda quyidagilar koʻrsatiladi: raqami va qabul qilingan sanasi; ishtirok etgan komissiya aʼzolari roʻyxati; tanlov yoki malaka imtihoni natijalari; tanlovda gʻolib deb topilgan yoki malaka imtihonini muvaffaqiyatli topshirgan, shuningdek tanlov yoki malaka imtihonidan oʻta olmagan talabgorlar roʻyxati; tanlovda gʻolib deb topilgan yoki malaka imtihonini muvaffaqiyatli topshirgan talabgorlar tomonidan qasamyod qabul qilinganligi; komissiya qarori ustidan shikoyat qilish tartibi. Baholash byulletenlari hamda yigʻma baholash byulleteni komissiya qaroriga ilova qilinadi. Komissiya qarori rais tomonidan tasdiqlanadi. 37. Talabgorlar tomonidan toʻplangan ballar, ovoz berish natijalari hamda komissiya qarori tanlov yoki malaka imtihoni oʻtkazilgan kunning oʻzida talabgorlarga oʻqib eshittiriladi. 38. Komissiya qarori bir nusxada tuziladi. Tanlovdan soʻng bir ish kuni ichida qarordan koʻchirma tanlov gʻolibi bilan mehnat shartnomasini tuzish va uni notarius lavozimiga tayinlash toʻgʻrisidagi buyruq qabul qilish uchun hududiy adliya organiga yuboriladi. Malaka imtihonidan soʻng qarordan koʻchirma bir ish kuni ichida Yagona interaktiv davlat xizmatlari portali orqali talabgorga yuboriladi. Qaror tanlov yoki malaka imtihoni boʻyicha yigʻmajildga tikib qoʻyiladi. 39. Tanlovda gʻolib deb topilgan yoki malaka imtihonini muvaffaqiyatli topshirgan talabgor komissiya majlisida Oʻzbekiston Respublikasi “Notariat toʻgʻrisida”gi Qonunining 3-moddasiga asosan quyidagi mazmunda qasamyod qabul qiladi: “Notarius vazifasini halol va vijdonan bajarishga, Oʻzbekiston Respublikasining Konstitutsiyasi va qonunlariga qatʼiy rioya etishga tantanali qasamyod qilaman”. 40. Talabgor notarius qasamyodi matnini ovoz chiqarib oʻqiydi va talabgor toʻgʻrisidagi maʼlumotlar, qasamyod qabul qilingan sana va joy bayon etilgan tegishli hujjatni imzolaydi. Mazkur hujjat ham komissiya qaroriga ilova qilinadi. 41. Tanlovda gʻolib deb topilgan talabgorning notarius qasamyodini qabul qilishdan bosh tortishi uning notarius lavozimiga tayinlanishdan voz kechishi deb hisoblanadi. Malaka imtihonini muvaffaqiyatli topshirgan talabgorning notarius qasamyodini qabul qilishdan bosh tortishi uning xususiy notarial faoliyat bilan shugʻullanish huquqini beruvchi litsenziya (bundan buyon matnda litsenziya deb yuritiladi) olishdan voz kechishi deb hisoblanadi. 42. Komissiyaning tanlov yakunlari boʻyicha qabul qilgan qarori tanlovda gʻolib deb topilgan talabgor bilan mehnat shartnomasini tuzish va uni notarius lavozimiga tayinlashga asos boʻladi. Komissiyaning malaka imtihoni yakunlari boʻyicha qabul qilgan qarori malaka imtihonini muvaffaqiyatli topshirgan talabgorga litsenziya berishga asos boʻladi. 43. Tanlov gʻolibi bilan mehnat shartnomasini tuzish va uni davlat notarial idorasi notariusi lavozimiga tayinlash tegishli hududiy adliya organining buyrugʻi bilan amalga oshiriladi. Agar talabgor davlat notarial idorasi notariusining bolani parvarishlash taʼtili davriga uning oʻrnida vaqtincha ushbu lavozimda ishlash uchun tayinlangan boʻlsa, u bilan muddatli mehnat shartnomasi tuziladi va tegishli buyruq chiqariladi. Tanlov gʻolibi bilan mehnat shartnomasini tuzish va uni davlat notarial idorasi notariusi lavozimiga tayinlash haqidagi buyruq komissiya qaroridan koʻchirma olingan kundan boshlab uch kundan kechiktirmay chiqariladi. Litsenziya malaka imtihonini muvaffaqiyatli topshirgan talabgorga Vazirlar Mahkamasining 2022-yil 7-iyuldagi 369-son qarori bilan tasdiqlangan Xususiy notarial faoliyatni litsenziyalash tartibi toʻgʻrisida nizomda belgilangan tartibda beriladi. 44. Davlat notarial idorasi notariusi lavozimiga tayinlangan yoki litsenziya olgan, biroq oxirgi uch yilda notarius, notarius yordamchisi, notarius stajyori yoki notarius kotibi lavozimida ishlamagan shaxslar Oʻzbekiston Respublikasi Adliya vazirligi tomonidan tasdiqlanadigan dastur boʻyicha bir oylik amaliyotni oʻtaydilar. Amaliyot oʻtash davlat notarial idorasi notariusi lavozimiga tayinlash toʻgʻrisidagi buyruqda yoki litsenziya berish toʻgʻrisidagi qarorda nazarda tutiladi. Oʻzbekiston Respublikasi Notarial palatasining tegishli hududiy boshqarmasi hamda tegishli hududiy adliya organining kelishuviga asosan soha boʻyicha yetarli tajriba va koʻnikmalarga ega boʻlgan hamda notarius lavozimida kamida uch yil ishlayotgan notarius amaliyot murabbiyi etib belgilanadi. 45. Talabgor tanlovning har qanday bosqichida, shuningdek davlat notarial idorasi notariusi lavozimiga tayinlash toʻgʻrisidagi buyruq qabul qilingunga qadar tanlovda ishtirok etishdan yoki davlat notarial idorasi notariusi lavozimiga tayinlanishdan voz kechishga haqli. Buning uchun talabgor bevosita Oʻzbekiston Respublikasi Adliya vazirligiga yoki tegishli hududiy adliya organiga ariza bilan murojaat etishi lozim. Bunday talabgorlar olti oy davomida keyingi tanlovlarga qoʻyilmaydi. Agar tanlovda gʻolib deb topilgan talabgor tanlov oʻtkazilgan kundan boshlab oʻn kun ichida tegishli hududiy adliya organiga mehnat shartnomasini tuzish va davlat notarial idorasi notariusi lavozimiga tayinlanish uchun murojaat qilmasa, bu holat davlat notarial idorasi notariusi lavozimiga tayinlanishdan voz kechish deb hisoblanadi, kelmaganlik sababi uzrli deb topilgan hollar bundan mustasno. 46. Agar tanlovda gʻolib deb topilgan talabgor notarius lavozimiga tayinlash toʻgʻrisidagi buyruq qabul qilingunga qadar notarius lavozimiga tayinlanishdan voz kechsa, tanlovda mazkur talabgordan soʻng eng yuqori ball olgan talabgor komissiya qarori asosida notarius lavozimiga tayinlanadi. Bunda ushbu talabgor tanlovda olinishi mumkin boʻlgan eng yuqori ballning 55 foizidan koʻp ball toʻplagan hamda mazkur Nizomning 34-bandiga hamda 43-bandining ikkinchi xatboshisiga muvofiq boshqa boʻsh (vaqtincha boʻsh) notarius oʻrniga tayinlanmagan boʻlishi lozim. 47. Agar talabgor tanlovga yoki malaka imtihoniga kelmasa olti oy davomida keyingi tanlovlarga yoki malaka imtihoniga qoʻyilmaydi, kelmaganlik sababi uzrli deb topilgan hollar bundan mustasno. 48. Oʻtkazilgan har bir tanlov yoki malaka imtihoni boʻyicha materiallar, shu jumladan tanlov yoki malaka imtihoni oʻtkazish jarayoni qayd etilgan audio va videoyozuvlar yozilgan saqlash qurilmalari ishchi organning alohida yigʻma jildida tikiladi. 49. Tanlov yoki malaka imtihoni oʻtkazish bilan bogʻliq boʻlgan barcha hujjatlar har bir tanlov yoki malaka imtihoni boʻyicha yigʻma jildlarga tikilgan holda Oʻzbekiston Respublikasi Adliya vazirligida doimiy saqlanadi. 50. Komissiya qarorlari ustidan sudga shikoyat qilinishi mumkin. 51. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. ‎20___ yil “____” _____ _____-son‎‎‎‎ ‎‎‎Talabgor _________________________ga ‎‎ ‎ ‎ ‎ ‎ ‎ ‎ ‎ (F.I.O.) ‎ ‎ ‎ ‎ ‎ ‎ ‎ ‎ ‎‎_________________________________________________‎_________________________________________________ ‎ ‎ ‎ ‎ ‎ ‎ ‎‎(yashash joyi) ‎ ‎‎‎XABARNOMA‎ ‎‎Oʻzbekiston Respublikasi Adliya vazirligi tomonidan ____________________________‎________________________________________________________________ notarius ‎‎(notarius lavozimiga tanlov oʻtkazilayotgan davlat notarial idorasining nomi) ‎‎lavozimiga oʻtkaziladigan tanlovda ishtirok etish uchun taqdim etgan hujjatlaringiz koʻrib chiqildi.‎________________________________________________________________________ ‎‎(hujjatlarni qaytarib yuborish asoslari buzilganligini koʻrsatgan holda sanab oʻtiladi) _______________________________________________________________ ‎‎_________________________ sababli Davlat notarial idorasi notariusini lavozimiga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibi toʻgʻrisidagi nizomning 11-bandiga muvofiq Sizning hujjatlaringiz qaytarib yuborilmoqda. ‎‎Mazkur Nizomning 13-bandiga muvofiq ushbu tanlov uchun berilgan eʼlon boʻyicha hujjatlarni taqdim etishning oxirgi sanasi oʻtguniga qadar hujjatlaringizni qayta topshirishingiz mumkin. ‎ ‎ ‎ ‎ ‎ ‎ ‎ ‎ ‎ ‎ ‎‎Komissiya masʼul kotibi ‎ ‎ _________________ ‎ ‎‎_____________________________ ‎ ‎ ‎ ‎ ‎‎(imzo) ‎ ‎ (F.I.O.)‎ ‎ ‎ ‎ ‎ ‎ ‎ ‎ ‎ ‎ ‎ ”.‎ ‎ ‎ ‎ ‎ ‎ ‎ ‎ ‎ ‎ ‎ ‎20___ yil “____” _____ _____-son‎‎‎‎ ‎‎‎Talabgor _________________________ga ‎‎ ‎ ‎ ‎ ‎ ‎ ‎ ‎ (F.I.O.) ‎ ‎ ‎ ‎ ‎ ‎ ‎ ‎ ‎‎_________________________________________________‎_________________________________________________ ‎ ‎ ‎ ‎ ‎ ‎ ‎‎(yashash joyi) ‎ ‎‎‎XABARNOMA‎ ‎‎Oʻzbekiston Respublikasi Adliya vazirligi tomonidan ____________________________‎________________________________________________________________ notarius ‎‎(notarius lavozimiga tanlov oʻtkazilayotgan davlat notarial idorasining nomi) ‎‎lavozimiga oʻtkaziladigan tanlovda ishtirok etish uchun taqdim etgan hujjatlaringiz koʻrib chiqildi.‎________________________________________________________________________ ‎‎(tanlovda ishtirok etishni rad etish sabablari) _______________________________________________________________ ‎‎_________________________ sababli Davlat notarial idorasi notariusini lavozimiga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibi toʻgʻrisidagi nizomning 15-bandiga muvofiq Sizga tanlovda ishtirok etish rad etildi. ‎ ‎ ‎ ‎ ‎ ‎ ‎ ‎ ‎ ‎ ‎‎Komissiya masʼul kotibi ‎ ‎ _________________ ‎ ‎‎_____________________________ ‎ ‎ ‎ ‎ ‎‎(imzo) ‎ ‎ (F.I.O.)‎ ‎ ‎ ‎ ‎ ‎ ‎ ‎ ‎ ‎ ‎ ”. ‎ ‎ ‎ ‎ ‎ ‎ ‎ ‎ ‎ ‎ ‎20___ yil “____” _____ _____-son‎‎‎‎ ‎‎‎Talabgor _________________________ga ‎‎ ‎ ‎ ‎ ‎ ‎ ‎ ‎ (F.I.O.) ‎ ‎ ‎ ‎ ‎ ‎ ‎ ‎ ‎‎_________________________________________________‎_________________________________________________ ‎ ‎ ‎ ‎ ‎ ‎ ‎‎(yashash joyi) ‎ ‎‎‎XABARNOMA‎ ‎‎Oʻzbekiston Respublikasi Adliya vazirligi tomonidan ____________________________‎________________________________________________________________ notarius ‎‎(notarius lavozimiga tanlov oʻtkazilayotgan davlat notarial idorasining nomi) lavozimiga oʻtkaziladigan tanlovda ishtirok etish uchun taqdim etgan hujjatlaringiz koʻrib chiqildi va Siz tanlovda ishtirok etishingiz mumkin. ‎‎Tanlov 20____ yil “_____” ________ kuni soat ___:___ da Oʻzbekiston Respublikasi Adliya vazirligi binosida oʻtkaziladi. Tanlov kuni kelmasangiz Davlat notarial idorasi notariusini lavozimiga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibi toʻgʻrisidagi nizomning 47-bandiga muvofiq keyingi tanlovlarga olti oy davomida qoʻyilmasligingiz toʻgʻrisida ogohlantirilasiz. ‎ ‎ ‎ ‎ ‎ ‎ ‎ ‎ ‎ ‎ ‎‎Komissiya masʼul kotibi ‎ ‎ _________________ ‎ ‎‎_____________________________ ‎ ‎ ‎ ‎ ‎‎(imzo) ‎ ‎ (F.I.O.)‎ ‎ ‎ ‎ ‎ ‎ ‎ ‎ ‎ ‎ ‎ ”.‎ ‎ ‎ ‎ ‎ ‎ ‎ ‎ ‎ ‎ ‎ Davlat notarial idorasi notariusi lavozimiga tayinlash ‎boʻyicha tanlovdan chetlashtirish haqida‎DALOLATNOMA‎ ‎‎Toshkent shahri ‎ ‎‎‎20__ yil “_____” ____________ ‎ ‎ ‎ ‎ ‎ Biz, quyida imzo chekuvchilar shuni tasdiqlaymizki, Davlat notarial idorasi notariusini lavozimiga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibi toʻgʻrisidagi nizomning 28-bandi talablariga asosan talabgor ‎________________________________‎__________________________________________________ quyidagi sabablarga koʻra ‎ ‎ ‎ (F.I.O.)‎ ‎ ‎ ‎ ‎ ‎‎tanlovdan ‎‎soat _____:_____ da chetlatildi:‎‎‎‎‎ ‎ ‎ ‎ ‎ ‎ ‎‎uyali telefon, boshqa aloqa va telekommunikatsiya vositalari, kitob hamda shpargalkalardan foydalandi; ‎ ‎‎boshqa talabgorlar bilan suhbatlashdi; ‎ ‎‎tanlov tugamasidan xonadan tashqariga chiqdi. ‎ ‎ ‎ ‎ ‎ ‎ ‎ ‎ ‎ ‎ ‎‎Komissiya aʼzosi ‎ ___________________‎‎ ‎‎ ‎‎___________________________ ‎ ‎ ‎ ‎ (imzo)‎‎ ‎ ‎ (F.I.O.) ‎ ‎‎Komissiya aʼzosi ‎ ___________________‎‎ ‎ ___________________________ ‎ ‎ ‎ ‎ (imzo)‎‎ ‎ ‎ (F.I.O.)‎ ‎ ‎‎Komissiya aʼzosi ‎ ___________________‎‎‎‎ ‎ ___________________________‎‎ ‎ ‎ ‎ ‎ (imzo)‎‎ ‎ ‎ (F.I.O.)‎ ‎ ‎ ‎ ‎ ‎ ‎ ‎ ‎ ‎ ‎ ”.‎ ‎ ‎ ‎ ‎ ‎ ‎ ‎ ‎ ‎ ‎ Xususiy notarial faoliyat bilan shugʻullanish huquqini berish boʻyicha malaka imtihonidan chetlashtirish haqida‎DALOLATNOMA‎ ‎‎‎‎Toshkent shahri ‎ ‎‎‎20__ yil “_____” ____________ ‎ ‎ ‎ ‎ ‎ Biz, quyida imzo chekuvchilar shuni tasdiqlaymizki, Davlat notarial idorasi notariusini lavozimiga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibi toʻgʻrisidagi nizomning 28-bandi talablariga asosan talabgor ________________________________‎__________________________________________ quyidagi sabablarga koʻra malaka ‎ ‎ ‎‎‎‎(F.I.O) ‎ ‎ ‎ ‎ imtihonidan ‎‎soat _____:_____ da chetlatildi:‎‎‎‎‎ ‎ uyali telefon, boshqa aloqa va telekommunikatsiya vositalari, kitob hamda shpargalkalardan foydalandi; ‎ boshqa talabgorlar bilan suhbatlashdi; ‎ ‎‎malaka imtihoni tugamasidan xonadan tashqariga chiqdi. ‎ ‎ ‎ ‎ ‎ ‎ ‎ ‎ ‎ ‎ ‎‎Komissiya aʼzosi ‎ ___________________‎‎ ‎‎ ‎‎____________________________ ‎ ‎ ‎ ‎ (imzo)‎‎ ‎ ‎ (F.I.O.) ‎ ‎‎Komissiya aʼzosi ‎ ___________________‎‎ ‎ ____________________________ ‎ ‎ ‎ ‎ (imzo)‎‎ ‎ ‎ (F.I.O.)‎ ‎ ‎‎Komissiya aʼzosi ‎ ___________________‎‎‎‎ ‎ ____________________________‎‎ ‎ ‎ ‎ ‎ (imzo)‎‎ ‎ ‎ (F.I.O.)‎ ‎ ‎ ‎ ‎ ‎ ‎ ‎ ‎ ‎ ‎ ”. ‎ ‎ ‎ ‎ ‎ ‎ ‎ ‎ ‎ ‎ Oʻzbekiston Respublikasi Adliya vazirligi huzuridagi Oliy malaka komissiyasi aʼzosining BAHOLASH BYULLETENI T/r Tanlov oʻtkazilayotgan davlat notarial idorasining nomi Talabgorlarning F.I.O. Qoʻyilgan ball 1. 2. 3. ... Komissiya aʼzosi _______________ (imzo) __________________ (F.I.O.) ‎Oʻzbekiston Respublikasi Adliya vazirligi huzuridagi Oliy malaka komissiyasi aʼzosining BAHOLASH BYULLETENI‎ T/r‎ Malaka imtihoni boʻyicha talabgorlarning F.I.O.‎‎ Qoʻyilgan ball‎‎ 1.‎ ‎‎ ‎‎ 2.‎ ‎‎ ‎‎ 3.‎ ‎‎ ‎‎ 4.‎ ‎‎ ‎‎ 5.‎ ‎‎ ‎‎ ...‎ ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Komissiya aʼzosi ‎ ‎ __________________ ‎ ‎‎‎‎________________________________ ‎ ‎ ‎ ‎ ‎ ‎ ‎ ‎ ‎‎(imzo) ‎ ‎ ‎ ‎ ‎‎(F.I.O.) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎”. Oʻzbekiston Respublikasi Adliya vazirligi huzuridagi Oliy malaka komissiyasining _______-son majlisi YIGʻMA BAHOLASH BYULLETENI T/r Tanlov oʻtkazilayotgan davlat notarial idorasining nomi Talabgorlarning F.I.O. Komissiya aʼzolarining F.I.O. va ular tomonidan qoʻyilgan ballar Jami ball F.I.O. F.I.O. F.I.O. F.I.O. F.I.O. F.I.O. F.I.O. F.I.O. F.I.O. F.I.O. F.I.O. 1. 2. 3. ... Komissiya aʼzosi _______________ (imzo) __________________ (F.I.O.) Komissiya aʼzosi _______________ (imzo) __________________ (F.I.O.) Komissiya aʼzosi _______________ (imzo) __________________ (F.I.O.) ‎‎‎Oʻzbekiston Respublikasi Adliya vazirligi huzuridagi ‎Oliy malaka komissiyasining ____-son majlisi ‎YIGʻMA BAHOLASH BYULLETENI‎‎ ‎‎‏T/r ‎‎‏Malaka imtihoni boʻyicha talabgorning F.I.O.‎ Komissiya aʼzolarining F.I.O. va ular tomonidan qoʻyilgan ballar‎‎ F.I.O. (ball) F.I.O. (ball) F.I.O. (ball) F.I.O. (ball) F.I.O. (ball) F.I.O. (ball) F.I.O. (ball) F.I.O. (ball)‎ F.I.O. (ball)‎‎ F.I.O. (ball)‎‎ F.I.O. (ball)‎‎ 1. ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎‎ ‎‎ 2.‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ 3.‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ...‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Komissiya aʼzosi ‎ ‎ _______________________‎‎‎ ‎ ‎ ____________________________________‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ (imzo)‎‎ ‎ ‎ ‎ ‎ ‎ ‎ ‎ ‎ (F.I.O.)‎‎ ‎ ‎ ‎ ‎ ‎ ‎ ‎ ‎‎Komissiya aʼzosi‎‎ ‎ ‎ _______________________‎‎ ‎ ‎ ____________________________________‎‎ ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ (imzo)‎‎ ‎ ‎ ‎ ‎ ‎ ‎ ‎ ‎ (F.I.O.)‎‎ ‎ ‎ ‎ ‎ ‎ ‎ ‎ ‎‎‎‎Komissiya aʼzosi ‎ ‎ _______________________‎‎ ‎ ‎ ____________________________________‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ (imzo)‎‎ ‎ ‎ ‎ ‎ ‎ ‎ ‎ ‎ (F.I.O.) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ”. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ 1. Oʻzbekiston Respublikasi adliya vazirining 2010-yil 20-dekabrdagi 303-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2165, 2010-yil 20-dekabr) (Oʻzbekiston Respublikasi qonun hujjatlari toʻplami, 2010-y., 51-son, 498-modda). 2. Oʻzbekiston Respublikasi adliya vazirining 2011-yil 3-oktabrdagi 225-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomni tasdiqlash haqida”gi buyruqqa oʻzgartirish kiritish haqida”gi buyrugʻi (roʻyxat raqami 2165-1, 2011-yil 3-oktabr) (Oʻzbekiston Respublikasi qonun hujjatlari toʻplami, 2011-y., 40-son, 435-modda). 3. Oʻzbekiston Respublikasi adliya vazirining 2012-yil 8-iyundagi 120-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomning 12-bandiga oʻzgartirish kiritish haqida”gi buyrugʻi (roʻyxat raqami 2165-2, 2012-yil 8-iyun) (Oʻzbekiston Respublikasi qonun hujjatlari toʻplami, 2012-y., 23-24-son, 271-modda). 4. Oʻzbekiston Respublikasi adliya vazirining 2014-yil 9-iyundagi 157-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomning 6-bandiga qoʻshimcha kiritish haqida”gi buyrugʻi (roʻyxat raqami 2165-3, 2014-yil 9-iyun) (Oʻzbekiston Respublikasi qonun hujjatlari toʻplami, 2014-y., 24-son, 296-modda). 5. Oʻzbekiston Respublikasi adliya vazirining 2014-yil 30-dekabrdagi 310-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 2165-4, 2014-yil 30-dekabr) (Oʻzbekiston Respublikasi qonun hujjatlari toʻplami, 2014-y., 52 (I)-son, 647-modda). 6. Oʻzbekiston Respublikasi adliya vazirining 2015-yil 21-maydagi 158-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 2165-5, 2015-yil 21-may) (Oʻzbekiston Respublikasi qonun hujjatlari toʻplami, 2015-y., 20-son, 267-modda). 7. Oʻzbekiston Respublikasi adliya vazirining 2015-yil 29-dekabrdagi 391-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 2165-6, 2015-yil 29-dekabr) (Oʻzbekiston Respublikasi qonun hujjatlari toʻplami, 2015-y., 52-son, 654-modda) 8. Oʻzbekiston Respublikasi adliya vazirining 2017-yil 23-yanvardagi 18-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 2165-7, 2017-yil 23-yanvar) (Oʻzbekiston Respublikasi qonun hujjatlari toʻplami, 2017-y., 4-son, 56-modda). 9. Oʻzbekiston Respublikasi adliya vazirining 2017-yil 20-iyundagi 144-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 2165-8, 2017-yil 20-iyun) (Oʻzbekiston Respublikasi qonun hujjatlari toʻplami, 2017-y., 25-son, 561-modda) 10. Oʻzbekiston Respublikasi adliya vazirining 2017-yil 13-sentabrdagi 300-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirishlar va qoʻshimcha kiritish haqida”gi buyrugʻi (roʻyxat raqami 2165-9, 2017-yil 13-sentabr) (Oʻzbekiston Respublikasi qonun hujjatlari toʻplami, 2017-y., 37-son, 1022-modda). 11. Oʻzbekiston Respublikasi adliya vazirining 2018-yil 6-yanvardagi 11-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirishlar va qoʻshimcha kiritish haqida”gi buyrugʻi (roʻyxat raqami 2165-10, 2018-yil 6-yanvar) (Oʻzbekiston Respublikasi qonun hujjatlari toʻplami, 2018-y., 1-son, 21-modda). 12. Oʻzbekiston Respublikasi adliya vazirining 2018-yil 22-fevraldagi 100-mh-son “Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 2165-11, 2018-yil 22-fevral) (Oʻzbekiston Respublikasi qonun hujjatlari toʻplami, 2018-y., 8-son, 148-modda).